== Oprindelse ==
[[Fil:Jellingsten stor 1.jpg|thumb|right|Den største af [[Jellingstenene]], Danmarks nok mest kendte runesten.]]
Runernes ophavssted er ukendt, men størsteparten af de ældste indskrifter stammer fra det nuværende [[Danmark]]. Det beviser nu ikke, at de er opstået her. Sandsynligvis har tegnene oprindeligt haft latinsk forbillede, men de fik deres særlige kantede form, fordi de blev udviklet til at blive indskåret eller -ridset i træ.<ref>Meulengracht-Sørensen (2006) s. 37-39</ref> Det første runealfabet var sandsynligvis særnordisk, da tegnene var til­pas­set de urnordiske sproglyde. Det kan være udviklet af én person med godt kendskab til klassiske alfabeter, men spredte sig raskt til forskellige dele af [[Skandinavien]]. Først noget senere blev runealfabetet taget i brug i et større ger­mansk område - efter de bevarede indskrifter.<ref>[https://www.norgeshistorie.no/romertid/kommunikasjon-og-kunnskap/0507-runene-det-forste-skriftspraket.html Runene: det første skriftspråket - Norgeshistorie<!-- Botgenereret titel -->]</ref>
Historie Kultur Middelalderens_kultur